
PARLAMENTUL ROMÂNIEI

CAMERA DEPUTAŢILOR

	Comisia pentru administraţie  publică, amenajarea teritoriului şi echilibru ecologic

Nr. 26/ 62/2011

	Comisia juridică, de  disciplină  şi imunităţi

Nr. 31/133/2011
        Bucureşti, 29 martie


                                                                              PL x 71/2011                                                                                                                                                                                                               
BIROUL PERMANENT

AL

CAMEREI DEPUTAŢILOR

           
Vă înaintăm, alăturat, RAPORTUL COMUN asupra proiectului de Lege privind organizarea şi funcţionarea Departamentului pentru Lupta Antifraudă, trimis spre dezbatere în fond, Comisiei juridice, de disciplină şi imunităţi şi Comisiei pentru administraţie publică, amenajarea teritoriului şi echilibru ecologic cu adresa nr. PL x – 71 din 2 martie 2011, înregistrat sub nr.31/133 din 3 martie 2011, respectiv, sub nr.26/62 din 22 martie 2011.
            În raport de obiectul şi conţinutul său, propunerea legislativă face parte din categoria legilor ordinare.

        PREŞEDINTE                                   PREŞEDINTE                                                                                                                                                                                                            

                       Daniel Buda                                       Sulfina Barbu



PARLAMENTUL  ROMÂNIEI

CAMERA DEPUTAŢILOR

	Comisia pentru administraţie  publică, amenajarea teritoriului şi echilibru ecologic

Nr. 26/ 62/2011


	Comisia juridică, de  disciplină  şi imunităţi

Nr. 31/133/2011

                    Bucureşti, 29 martie


                                                                                                        PL x 71/2011                                                                                                                                                                                                                  
RAPORT  COMUN
asupra proiectului de Lege privind organizarea şi funcţionarea Departamentului pentru Lupta Antifraudă

  În conformitate cu prevederile art. 95 şi art. 115  din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi  şi Comisia pentru administraţie publică, amenajarea teritoriului şi echilibru ecologic  au fost sesizate spre dezbatere, în fond, cu proiectul de Lege privind organizarea şi funcţionarea Departamentului pentru Lupta Antifraudă, trimis cu adresa nr. PL - x 71 din 2 martie 2011 şi înregistrat cu nr.31/133 din 3 martie 2011 şi, respectiv, sub nr.26/62 din 22 martie 2011. 
 Potrivit prevederilor art. 75 din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este  Cameră decizională.
Consiliul Legislativ, prin avizul nr. 1391 din 26 noiembrie 2010, a avizat favorabil  proiectul de lege, cu observaţii şi propuneri.
Proiectul de lege are ca obiect de reglementare organizarea şi funcţionarea Departamentului pentru Lupta Antifraudă – DLAF, structură cu personalitate juridică în cadrul aparatului de lucru al Guvernului, în coordonarea primului-ministru, finanţată de la bugetul de stat prin bugetul Secretariatul General al Guvernului.

      În conformitate cu prevederile art. 61 şi 63 din Regulamentul Camerei Deputaţilor, republicat, membrii Comisiei pentru administraţie publică, amenajarea teritoriului şi echilibru ecologic şi membrii Comisiei juridice, de disciplină şi imunităţi au examinat proiectul de lege  în şedinţe separate. 


Membrii comisiei pentru administraţie publică, amenajarea teritoriului şi echilibru ecologic  au examinat proiectul de lege în şedinţa din  22 martie 2011, iar membrii Comisiei juridice, de disciplină şi imunităţi au examinat propunerea legislativă în şedinţa din 29 martie 2011.
            La lucrările şedinţelor comisiilor au participat, în calitate de invitaţi, conform art. 54 şi 55 din Regulamentul Camerei Deputaţilor,  domnul Claudiu Dumitrescu – secretar de stat în cadrul Departamentului pentru Lupta Antifraudă şi domnul Mihai Capră – secretar de stat în cadrul Ministerului Administraţiei şi Internelor.
 
 La dezbateri au fost prezenţi, din totalul de 22 membri ai Comisiei juridice, de disciplină şi imunităţi, 17 deputaţi, iar din totalul celor 30 de membri ai Comisiei pentru administraţie publică, amenajarea teritoriului şi echilibru ecologic  au fost prezenţi 30 deputaţi.  

 Ca urmare a dezbaterilor, membrii celor două comisii au hotărât, cu unanimitate de voturi, adoptarea  proiectului de Lege privind organizarea şi funcţionarea Departamentului pentru Lupta Antifraudă, în forma prezentată de Guvernul României.

Amendamentele respinse sunt cuprinse în Anexa nr. 1.
  În raport cu obiectul şi conţinutul reglementării, proiectul de lege face parte din categoria legilor ordinare.

   PREŞEDINTE ,                                      PREŞEDINTE,

     Daniel BUDA                                        Sulfina BARBU 
SECRETAR,                                          SECRETAR,

                Gabriel ANDRONACHE                         Gheorghe CIOCAN
Consilier,                                                                                                Consilier,
  Paul Şerban                                                                                         Sofia      Chelaru        

Anexa 1
  AMENDAMENTE RESPINSE
la proiectul de Lege privind organizarea şi funcţionarea Departamentului pentru Lupta Antifraudă

	Nr

crt
	Textul proiectului de lege
	Amendamente
	1.Motivare pentru susţinerea amendamentului

2.Motivare pentru respingerea amendamentului


	Cameră

Decizională

	1.
	(2)
Şeful Departamentului trebuie să îndeplinească următoarele condiţii:

………………………………

d) să nu fie membru al vreunui partid politic în perioada exercitării mandatului.
	d) să nu îndeplinească şi să nu fi îndeplinit calitatea de membru al vreunui partid sau formaţiuni politice.

	1.Modificarea textului, în sensul extinderii interdicţiei de a fi îndeplinit calitatea de membru al unui partid/formaţiuni politice la întreaga carieră a candidatului la funcţia de şef al Departamentului se impune pentru a înlătura orice suspiciune care ar putea aduce atingere independenţei decizionale pe acesta va trebui să o manifeste în exerciţiul funcţiei sale.

2.Membrii Comisiei juridice au considerat corectă soluţia propusă prin proiectul de lege şi au respins prin vot amendamentul.
	

	2.
	ART. 16 - În cazul constatării unor elemente de natură infracţională, Departamentul sesizează parchetul competent să efectueze urmărirea penală şi transmite actul de control în vederea recuperării prejudiciului şi tragerii la răspundere penală a persoanelor vinovate
	Art. 16. - În cazul constatării unor elemente de natură infracţională, Departamentul sesizează parchetul competent să efectueze urmărirea penală şi transmite actul de control în vederea tragerii la răspundere penală a persoanelor vinovate şi recuperării prejudiciului.

Autor: dep. Cezar Preda
	1. Modificarea textului, în sensul reordonării etapelor urmărite de către Departament prin sesizarea parchetului competent, se impune pentru respectarea logicii juridice procedural penale.

2. Membrii comisiei juridice au considerat suficiente si cuprinzătoare activităţile Departamentului şi au respins prin vot amendamentul.
	

	3.
	………………………………..
	A. Funcţii publice corespunzătoare categoriei înalţilor funcţionari publici:

a) Secretar general;

Autor: dep. Cezar Preda
	1.Introducerea funcţiei de secretar general, pentru degrevarea secretarului de stat de atribuţiile administrative. Astfel, secretarul general va coordona buna funcţionare a structurilor administrative ale Departamentului şi a activităţilor cu caracter funcţional din cadrul acestuia. De altfel, instituţia secretarului general a fost prevăzută de legiuitor şi în cazul altor structuri similare, spre exemplu: Departamentul pentru Afaceri Europene (Decizia Primului Ministru nr. 325/2009 pentru aprobarea structurii organizatorice şi a numărului maxim de posturi ale Departamentului pentru Afaceri Europene).

2. Membrii Comisiei au respins prin vot amendamentul
	

	
	A.
Funcţii publice specifice de conducere:
	B.
Funcţii publice specifice de conducere:

Autor: dep. Cezar Preda

	
	

	
	   a) director;
	
	
	

	
	b) director adjunct;
	
	
	

	
	c) şef serviciu;
	
	
	

	
	   d)şef birou.
	
	
	

	
	B.
Funcţii publice specifice de execuţie
	C. Funcţii publice specifice de execuţie:

Autor: dep. Cezar Preda
	
	

	
	a)   consilier;
	
	
	

	
	b)   referent de specialitate;
	
	
	

	
	c)   referent
	
	
	

	4.
	
	c) Art. 1 alin. (1) lit. e) şi art. 16 alin. (3) din Ordonanţa de urgenţă nr. 25 din 18 aprilie 2007 privind stabilirea unor măsuri pentru reorganizarea aparatului de lucru al Guvernului, publicată în Monitorul Oficial al României, Partea I, nr. 270 din 23 aprilie 2007, cu modificările şi completările ulterioare.

Autor: dep. Cezar Preda
	1.Prevederile menţionate nu corespund voinţei legiuitorului referitoare la organizarea Departamentului., aşa cum aceasta este exprimată la art. 1 din proiectul de lege.
 2. Membrii Comisiei au respins prin vot amendamentul propus.

